HMPRO ดีด 3% โบรกแนะ “ซื้อ” เป้า 18.50 บ. ลุ้นปี 66 กำไร 6.8 พันล้าน โต 9%
HMPRO เด้ง 3% โบรกชี้กำไรปี 66 แตะ 6.8 พันล้านบาท โต 9% รับขยายสาขาเพิ่มขึ้น รวมถึงท่องเที่ยวฟื้นตัว โดยยังคงแนะนำ “ซื้อ” ราคาเป้าหมาย 18.50 บาท
HMPRO เด้ง 3% โบรกชี้กำไรปี 66 แตะ 6.8 พันล้านบาท โต 9% รับขยายสาขาเพิ่มขึ้น รวมถึงท่องเที่ยวฟื้นตัว โดยยังคงแนะนำ “ซื้อ” ราคาเป้าหมาย 18.50 บาท
3 มี.ค. 2566

ผู้สื่อข่าวรายงานว่า วันนี้ (3 มี.ค.66)  ณ เวลา 11:00 น. บริษัท โฮม โปรดักส์ เซ็นเตอร์ จำกัด (มหาชน) หรือ HMPRO อยู่ที่ระดับ 14.20 บาท บวก 0.40 บาท หรือ 2.90% สูงสุดที่ระดับ 14.20 บาท ต่ำสุดที่ระดับ 13.80 บาท ด้วยมูลค่าการซื้อขาย 146.53 ล้านบาท

บล.ดาโอ (ประเทศไทย) ระบุในบทวิเคราะห์วันนี้ (3 มี.ค.66) ว่าแนวโน้มประมาณการกำไรสุทธิปี 66 ของ HMPRO อยู่ที่ 6.8 พันล้านบาท เติบโต 9% เมื่อเทียบกับงวดเดียวกันของปีก่อนจากการกลับมาขยายสาขามากถึง 10 สาขา จากการการย้ายถิ่นฐานของ HomePro 2 สาขาและ MegaHome 4 สาขาในปี 65 และคาดว่าจะทำได้ตามเป้าประกอบกับ GPM ที่คาดว่าจะยังขยายตัวได้แม้รวมธุรกิจ MegaHome เข้ามา โดยยังคงมองการฟื้นตัวของสาขาในประเทศมาเลเซียเป็น upside ต่อประมาณการปี 66
ทั้งนี้ ยังคงแนะนำ “ซื้อ” ราคาเป้าหมาย 18.50 บาท และมองว่าแนวโน้มไตรมาส 1/66 คาดเติบโตได้เมื่อเทียบกับงวดเดียวกันของปีก่อนจากแรงหนุนจากช้อปดีมีคืน โดยปี 66 จะสามารถเติบโตต่อได้ตามที่ประเมินไว้ จากแรงหนุนของการท่องเที่ยวที่กลับทำให้กิจกรรมทางเศรษฐกิจเติบโตได้ต่อเนื่องโดยเฉพาะในจังหวัดท่องเที่ยว